**Berzence Nagyközség Önkormányzata Képviselő-testületének 11/2023. (VIII. 29.) önkormányzati rendelete**

**Berzence Nagyközség Önkormányzat Szervezeti és Működési Szabályzatának módosításáról**

Berzence Nagyközség Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az alaptörvény 32. cikk (1) bekezdés d) pontjában meghatározott feladatkörében eljárva, a következőket rendeli el:

**1. §**

A Berzence Nagyközségi Önkormányzat Szervezeti és Működési Szabályzatáról szóló 1/2022. (I. 25.) önkormányzati rendelet 2. melléklete az 1. melléklet szerint módosul.

**2. §**

Ez a rendelet 2023. szeptember 5-én lép hatályba.

*1. melléklet a 11/2023. (VIII. 29.) önkormányzati rendelethez*

1. A Berzence Nagyközségi Önkormányzat Szervezeti és Működési Szabályzatáról szóló 1/2022. (I. 25.) önkormányzati rendelet 2. melléklete a következő 34. ponttal egészül ki:

„34. - 013360 Más szerv részére végzett pénzügyi-gazdálkodási, üzemeltetési, egyéb szolgáltatások”

Végső előterjesztői indokolás

A Szervezeti és Működési Szabályzat 2. melléklete a Törzskönyvi Nyilvántartásban szereplő COFOG kódokat tartalmazza. Ezt szükséges most kiegészíteni a más szerv részére végzett pénzügyi-gazdálkodási, üzemeltetési, egyéb szolgáltatások kódjával. A rendelet módosítási javaslatunk ezt tartalmazza.